Verrykingsakademie aande word kwartaalliks gehou, waartydens kenners genooi word om oor `n wye verskeidenheid van onderwerpe te kom gesels. Die aande kan die vorm van lesings of paneelbesprekings aanneem. Leerders kry ook ruim geleentheid om vrae te vra en hulle eie opinies te lug.
Onderwerpe wat wye belangstelling gelok het van ouers sowel as leerders was onder andere “ Die ekonomiese groei in Suid-Afrika die afgelope dekade”, “Forensiese entomologie en die SAPD”, “Die wêreld van die Elektronmikroskoop”, “Effektiewe vryetydsbesteding”, “Breinbeserings in motorongelukke en die langtermyneffekte op lewenskwaliteit”, “ Die wonderwêreld van Laser”, ensovoorts.